
VENDIM

Nr. 428, datë 8.7.2021

PËR PËRDORIMIN E FONDIT TË RINDËRTIMIT, PËR FINANCIMIN E RIKONSTRUKSIONIT TË OBJEKTEVE ARSIMORE, NË BASHKINË KURBIN DHE CAKTIMIN E BASHKISË KURBIN SI NJËSI ZBATUESE
(Ndryshuar me VKM nr. 788, datë 12.12.2022; nr. 677, datë 6.12.2023 )

(i përditësuar)

Në mbështetje të nenit 100 të Kushtetutës, të neneve 13, shkronja “b”, nënndarjet “i” e “iii”, 16, dhe 36, të aktit normativ nr. 9, datë 16.12.2019, të Këshillit Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 7, të ligjit nr. 137/2020, “Për buxhetin e vitit 2021”, të ndryshuar, me propozimin e ministrit të Shtetit për Rindërtimin, Këshilli i Ministrave

VENDOSI:

1. Përdorimin e fondit të rindërtimit, në masën 266 835 173 (dyqind e gjashtëdhjetë e gjashtë milionë e tetëqind e tridhjetë e pesë mijë e njëqind e shtatëdhjetë e tre) lekë pa TVSH, për financimin e rikonstruksionit të objekteve arsimore në Bashkinë Kurbin, sipas detajimit të mëposhtëm:

a) Rikonstruksioni i shkollës 9-vjeçare “Milot”, Bashkia Kurbin, në masën 147 116 112 (njëqind e dyzet e shtatë milionë e njëqind e gjashtëmbëdhjetë mijë e njëqind e dymbëdhjetë) lekë pa TVSH; 

b) Rikonstruksioni i shkollës së mesme “Milot”, Bashkia Kurbin, në masën 119 719 061 (njëqind e nëntëmbëdhjetë milionë e shtatëqind e nëntëmbëdhjetë mijë e gjashtëdhjetë e një) lekë pa TVSH.

2. Bashkisë Kurbin, për vitin 2021, i transferohet fondi në masën 53 367 034 (pesëdhjetë e tre milionë e treqind e gjashtëdhjetë e shtatë mijë e tridhjetë e katër) lekë pa TVSH, në formën e transfertës së pakushtëzuar, nga hapësira buxhetore e siguruar pas ngurtësimit në të njëjtën masë të fondeve të projekteve të rindërtimit me ecuri të ngadaltë, për rikonstruksionin e objekteve arsimore, detajuar, si më poshtë vijon:

a) Rikonstruksioni i shkollës 9-vjeçare “Milot”, Bashkia Kurbin, në masën 29 423 222 (njëzet e nëntë milionë e katërqind e njëzet e tre mijë e dyqind e njëzet e dy) lekë pa TVSH; 

b) Rikonstruksioni i shkollës së mesme “Milot”, Bashkia Kurbin, në masën 23 943 812 (njëzet e tre milionë e nëntëqind e dyzet e tre mijë e tetëqind e dymbëdhjetë) lekë pa TVSH.
2/1. Bashkisë Kurbin, për vitin 2022, i transferohet fondi, në masën 30 580 000 (tridhjetë milionë e pesëqind e tetëdhjetë mijë) lekë pa TVSH, në formën e transfertës së pakushtëzuar, për financimin e rikonstruksionit të objekteve arsimore në Bashkinë Kurbin, i cili përballohet nga shpenzimet buxhetore të fondit të rindërtimit, miratuar për vitin 2022, sipas detajimit të mëposhtëm:

a) Rikonstruksion i shkollës 9-vjeçare Milot, Bashkia Kurbin, në masën 9 174 000 (nëntë milionë e njëqind e shtatëdhjetë e katër mijë) lekë pa TVSH;

b) Rikonstruksion i shkollës së mesme “Milot”, Bashkia Kurbin, në masën 21 406 000 (njëzet e një milionë e katërqind e gjashtë mijë) lekë pa TVSH.
2/2. Bashkisë Kurbin, për vitin 2023, i transferohet fondi, në masën 181 980 074 (njëqind e tetëdhjetë e një milionë e nëntëqind e tetëdhjetë mijë e shtatëdhjetë e katër) lekë pa TVSH, në formën e transfertës së pakushtëzuar, për financimin e rikonstruksionit të objekteve arsimore në Bashkinë Kurbin, i cili përballohet nga shpenzimet buxhetore të fondit të rindërtimit, miratuar për vitin 2023, sipas detajimit të mëposhtëm:

a) Rikonstruksioni i shkollës 9-vjeçare Milot, Bashkia Kurbin, në masën 107 610 825 (njëqind e shtatë milionë e gjashtëqind e dhjetë mijë e tetëqind e njëzet e pesë) lekë pa TVSH;
b) Rikonstruksioni i shkollës së mesme “Milot”, Bashkia Kurbin, në masën 74 369 249 (shtatëdhjetë e katër milionë e treqind e gjashtëdhjetë e nëntë mijë e dyqind e dyzet e nëntë ) lekë pa TVSH.
3. Caktimin e Bashkisë Kurbin si njësi zbatuese për rikonstruksionin e objekteve arsimore, shkollës 9-vjeçare “Milot” dhe shkollës së mesme “Milot”, Bashkia Kurbin.

4. Ngarkohen ministri i Shtetit për Rindërtimin, Ministria e Financave dhe Ekonomisë dhe Bashkia Kurbin për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Erion Braçe

